**Projektas**

**PLUNGĖS RAJONO SAVIVALDYBĖS
TARYBA**

**SPRENDIMAS**

**DĖL SAVIVALDYBĖS BŪSTO PARDAVIMO**

2018 m. birželio 28 d. Nr.T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktu, 26 straipsniu, Plungės rajono savivaldybės taryba nusprendžia:

1. Parduoti Savivaldybės būsto nuomininkui N. M. Savivaldybės būstą su rūsiu (42,62 kv. m), pastatais - sandėliais (unikalus Nr. xxxx-xxxx-xxxx ir Nr. xxxx-xxxx-xxxx) ir 1/8 kitų inžinerinių statinių - kiemo statinių (unikalus Nr. xxxx-xxxx-xxxx), esančiais Plungės r. sav., Plungės m., xxx g. x-x (unikalus daikto Nr. xxxx-xxxx-xxxx:xxxx),namo statybos metai – 1885, kaina – xxxxx,xx Eur (xxxxx Eur), iš jų xxx,xx Eur (xxxxeurų su PVM) – už būsto vertės nustatymą.

2. Nustatyti, kad:

2. 1. už parduodamą Savivaldybės būstą atsiskaitoma, sumokant nustatytą kainą ne vėliau kaip per 3 mėnesius po pirkimo - pardavimo sutarties pasirašymo;

2. 2. nuosavybės teisė į įsigytą Savivaldybės būstą pirkėjui pereina, kai jis visiškai atsiskaito už parduotą Savivaldybės būstą;

2. 3. lėšos, gautos pardavus Savivaldybės būstą, pervedamos į Savivaldybės biudžetą ir naudojamos Socialinio būsto fondo plėtrai, atskaičiavus su Savivaldybės būsto vertės nustatymu susijusias išlaidas.

3. Leisti perkamus Savivaldybės būstus įkeisti Lietuvos Respublikoje registruotoms kredito įstaigoms, nustatant, kad hipoteka įsigalios, kai su Plungės rajono savivaldybės administracija bus visiškai atsiskaityta už perkamus būstus, sumokėta būsto kaina, netesybos ir įvykdytos kitos prievolės.

 4. Įgalioti Plungės rajono savivaldybės administracijos direktorių, o jo nesant - Administracijos direktoriaus pavaduotoją notarų biure pasirašyti sprendimo 1 punkte nurodyto nekilnojamojo turto pirkimo - pardavimo sutartis, sąlyginės hipotekos sutartis ir kitus dokumentus, susijusius su būsto pardavimu.

Savivaldybės meras

SUDERINTA:

Administracijos direktorius Vyr. specialistė  Kalbos tvarkytojas Juristas

.......................................... .............................. ........................... ............................

Gintaras Bagužis Inga Daublienė  Algirdas Eidukaitis Vytautas Tumas

Sprendimą rengė Turto skyriaus vyr. specialistė Neringa Žilienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SAVIVALDYBĖS BŪSTO PARDAVIMO“**

2018-06-20

Plungė

**Parengto sprendimo projekto tikslas** – parduoti Savivaldybės būstą už rinkos kainą, apskaičiuotą vadovaujantis Lietuvos Respublikos turto ir verslo vertinimo pagrindų įstatymu.

 **Teisės akto projekto esmė**, **rengimo priežastys ir motyvai.** Sprendimo projektu siūloma parduoti Savivaldybės būstą, įvertintą rinkos kaina, kuri apskaičiuota pagal Lietuvos Respublikos turto ir verslo vertinimo pagrindų įstatymą. Parduodamas būstas Savivaldybės tarybos sprendimu įtrauktas į Parduodamų Savivaldybės būstų ir pagalbinio ūkio paskirties pastatų, jų dalių sąrašą. Savivaldybei nuosavybės teise priklausančiame parduodamame būste nuomininkas gyvena nuo 2000 metų.

 **Dabartinis sprendimo projekte aptariamų klausimų reguliavimas.**

 Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 6 punkte nustatyta, kad savivaldybės taryba priima sprendimą dėl būsto pardavimo: „*Savivaldybės taryba priima sprendimą dėl būsto pardavimo ir sudaro parduodamų savivaldybės būstų ir pagalbinio ūkio paskirties pastatų sąrašą*”. „*Už rinkos kainą, apskaičiuotą pagal Lietuvos Respublikos turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, gali būti parduodami šie savivaldybei nuosavybės teise priklausantys būstai ir pagalbinio ūkio paskirties pastatai ir jų dalys: … savivaldybės būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas*” (24 straipsnio 2 dalies 5 punktas). „*Savivaldybės išlaidos, susijusios su parduodamo savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą*” (25 str. 2 dalis).

**Laukiami rezultatai.** Savivaldybės tarybai priėmus sprendimą, Savivaldybės būsto nuomininkai galės išsipirkti nuomojamą Savivaldybės būstą už apskaičiuotą rinkos kainą, bus parduotas ne socialinio būsto nuomos sąlygomis nuomojamas būstas ir gauta finansinė nauda.

**Lėšų poreikis (jeigu teisės aktui įgyvendinti reikalingos lėšos).** Nereikalingos.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas*  |
| *Finansams* | *Gautos lėšos bus pervedamos į Savivaldybės biudžetą.* | *Nenumatomas*  |
| *Socialinei aplinkai* | *Už gautas lėšas bus plečiamas Socialinio būsto fondas.* | *Nenumatomas*  |
| *Viešajam administravimui* | *Nenumatomas*  | *Nenumatomas* |
| *Teisinei sistemai* | *Nenumatomas*  | *Nenumatomas*  |
| *Kriminogeninei situacijai* | *Nenumatomas*  | *Nenumatomas*  |
| *Aplinkai* | *Nenumatomas*  | *Nenumatomas*  |
| *Administracinei naštai* | *Nenumatomas*  | *Nenumatomas*  |
| *Regiono plėtrai* | *Nenumatomas*  | *Nenumatomas*  |
| *Kitoms sritims, asmenims ar jų grupėms* | *Nenumatomas*  | *Nenumatomas*  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Turto skyriaus vyr. specialistė Neringa Žilienė